钦定古今图书集成/历象汇编/历法典/第072卷 > 图
## 钦定古今图书集成/历象汇编/历法典/第072卷 > 图

伏太阳之真时刻故曰非也

又按五星损益表前后度同而盈缩差非一如设星合伏前后五十度前五十度得某差后五十度又得某差差数非一则时刻亦非一

又留际之日时刻最难测

其“《真盖》星”，繇渐而迟，如先一日行几度，次行几分，以
至几秒，此时星在进退二行之中，谁能别之？

若留际不测其日时刻，而测天上别宿度分，与之相
比折半，则得合伏之度分。此因盈缩差段目非均非
顺，则合伏前后视行，果不如一，前行疾，后行迟，欲得
其真，难矣。

二曰“用表晷或简仪以测五星”，非正当之法。

其一，表晷非公法，如水星晨夕距太阳极多为二十
三度，见时太阳下地平十五度。〈或多或少兹取其中〉水星在地平上，不过十度，设表一尺，圭应长五尺五寸。若用表
八尺圭，应设四丈四尺。如不便设，是法非公也。
其二，若用《简仪》及赤道仪测五星，亦不足。盖五星所
行，非赤道亦非黄道。其所测得五星在某宿度，是赤
道宿度，非真黄道及本道度。又星在南在北，某宿与
某宿相距之度，非星之经度。测时欲得其真，有数度
之差。

测五星正法第七

新法测定五星为《本法历元》，皆以恒星为本，设五星
与某恒星相距若干，依法得其经纬度。

测星之仪，为黄道浑仪及弧矢六合等仪。〈见恒星历指〉
法曰：“先定恒星二星与某纬星相近，用仪测其相距
若干度分，以法求纬星之黄道经纬度。”〈见测量全义九卷及恒星
历指〉

首宜密测者，乃纬星冲太阳之时刻。法曰：“如本日测
得其星经度，随推太阳经度，相距为天半周，即为相
冲之时。若有多寡，则测之又测，务得其冲。”岁岁如此
求之，以两测中积日所行之度相比，则可得其盈缩
差也。〈见各星历指〉

次测晨夕二留留时，推算太阳经度，必得前后二留
距太阳之日度。多寡非一。若太阳在某宫宿次星在
某宫宿次，相比得距太阳度数多寡。取其大距数而
以本法推之，可成加减表。〈详见五纬历指〉

测星纬行，古来无法。新法用黄道浑仪比测恒星，又
求某星而变其纬，或从南往北，或从北往南，得各星
黄道上有二相冲之处，定六宫为南，六宫为北。又测
各星冲对合伏太阳及二留时之经度多，测亦可得
其纬。〈有本论〉

《五星盈缩历考》第八。

太阳有盈缩之限，或疾迟两行之界，古法定在冬夏
二至。新法曰：“不然。盖以今世最高，庳在两至后六度，
为盈缩之限。太阳于限近远得均数大小，而视行有
差。太阴最高，乃月孛也。太阳、太阴二最高，俱有本行，
而非恒星之行。”

五星亦有盈缩之行，有盈缩限及迟疾损益之界。古
法未认其本行，而恒定于恒星某宿某度，则非也。此
不合天之一根也。

又曰：“所定于某宿之度分，亦非真盈缩初末等界。如
古法定木星在虚约四度，或元枵宫二十二度。《新法》
定木星二行之界，在降娄宫十度，他星各有前后。”〈见本
历指〉

《五星盈缩立成考》第九。

《大统历》分天周为二十二段，以十一段为盈，十一段
为缩，各段十五度有奇。以三差法置各星盈缩大积
度，求得各段之均数。今有可疑。盖各星大均数多寡
各有真数。如云木星有六度半，实不过五度弱；土星
有八度又四分度之一，实不过六度半弱。他星类此。
若中段所立之均数，因三差法，尤不足以得真数。〈见日
躔考〉此又“不合天之一根”也。

《历局新推》土火金木四星之会合凌犯行度第十。

一，九月初四日丁巳昏初。

新法推得火星与土星同度，南北相距差一度五十
四分。

《大统》推在初七日，同度。二法约差三日。

一、九月初七日庚申卯正二刻。

新法推得金星与土星同度，南北相距差三度三十
分。

《大统》推在初六日，同度。二法约差一日。

一、“九月十一日甲子昏初。”

新法推得金、火二星同度，南北相距之差一度三十
分。

《大统》推在初三日，同度。二法约差八日。

一、闰八月二十四日丁未

《新法》推得木星犯鬼宿内积尸气。

一、九月初一日甲寅

新法推得木星在鬼宿二度有奇，先于闰八月十五
日，已入鬼宿初度。

《大统》推在鬼宿初度，先于闰八月二十四日，始交鬼
宿初度。二法约差九日。

《新法四星经纬图式》列后：